wickkiey/tamil-wikipedia-markdown huggingface dataset:
# கருவமிலம்



**கருவமிலங்கள்** அல்லது **கருக்காடிகள்** (Nucleic acids) எனப்படுபவை உயிரினங்களின் வாழ்க்கைக்கு அத்தியாவசியமான டி.என்.ஏ (தாயனை அல்லது ஆக்சியகற்றப்பட்ட இரைபோ கருவமிலம்), ஆர்.என்.ஏ (ஆறனை அல்லது இரைபோ கருவமிலம்) என்பவற்றைக் கொண்ட உயிரியல் மூலக்கூறுகளாகும். இவையே உயிரினங்களின் அனைத்து உடலியங்கியல் தேவைகளுக்குமான புரதங்களை ஆக்கத் தேவையான அமினோ அமிலங்களுக்குரிய தகவல்களைக் கொண்டுள்ளன. இதனை 1871 இல் முதலில் அறிமுகப்படுத்தியவர் பிரிடிரிக் மியெசர் (Friedrich Miescher) ஆவார்.  

கருவமிலங்கள் இரைபோசு எனப்படும் ஐங்கரிம இனியம் ஒன்றையும், பொசுபேற்று மூலக்கூறு ஒன்றையும், நைதரசக் காரம் அல்லது நைதரச உப்புமூலம் ஒன்றையும் கொண்டு கட்டியமைக்கப்பட்ட நியூக்கிளியோட்டைடுக்களாலான நீண்ட சங்கிலியாலானவையாகும்.  

இது அனைத்து உயிரினங்களுக்கும் தேவையான நான்கு பெரிய பிரிவுகளில் அடங்கும் பருமூலக்கூறுகளில் ஒன்றாகும். இது தவிர்ந்த ஏனைய மூன்று பருமூலக்கூறுகளும் காபோவைதரேட்டுக்கள், புரதங்கள், லிப்பிட்டுக்கள் ஆகும்.  

## வரலாறு

- பிரிடிரிக் மியெசர் என்பவரால் 1869 இல், கருவமிலம் கண்டுபிடிக்கப்பட்டது. இவர் வெண்குருதியணுக்களின் கருவில் இருந்து பொஸ்பேற்று மூலக்கூறுகளை அதிகளவில் கொண்ட, சில வேதிப்பொருட்களைப் பிரித்தெடுத்தார். அதனை அவர் நியூக்கிளின் (Nuclein) எனப் பெயரிட்டார். அதுவே தற்போது நியூகிளிக்கமிலங்கள் அல்லது கருவமிலங்கள் என அறியப்படுகின்றன.
- வில்லியம் அஸ்ற்பரி (William Astbury) என்பவரும் பெல் (Bell) என்பவரும் இணைந்து டி.என்.ஏ க்குரிய எக்ஸ் கதிர் படமொன்றை வெளியிட்டனர்.
- 1953 இல் வாட்சன், மற்றும் கிரிக் என்ற இருவரும் இணைந்து கருவமிலங்களின் மூலக்கூற்றுக் கட்டமைப்பை வெளியிட்டனர்.

புதிய உயிரியல் மற்றும் மருத்துவம்|மருத்துவ ஆய்வுகளில் இந்தக் கருவமிலங்கள் மிக முக்கிய பங்காற்றுவதுடன், மரபணுத்தொகை, தடய அறிவியல், உயிரித் தொழில்நுட்பம், மருந்து தயாரிப்பு போன்றவற்றிற்கும் ஒரு அடிப்படையை வழங்குகின்றது.
# கண்ணன் (இதழ்)


**கண்ணன்** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ந. இராமரத்நம் ஆவார். இது அழகிய படங்கள், சுவையான கதைகள், அறிமுகங்கள், பேனா நண்பர்கள் போன்றவற்றை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# அணில் மாமா (இதழ்)

**அணில் மாமா** 1950களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் புவிவேந்தன் ஆவார். இது அழகிய படங்களுடன் சுவையாகக் கதை, துணுக்கு, செய்திகளை வண்ணத்தில் அச்சாக்கி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
# தமிழமுது (இதழ்)

**தமிழமுது** 1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பா. சிவபாலன் ஆவார். இது சிறுகதை, கவிதை, விமர்சனம் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# வசந்தம் (இதழ்)

**வசந்தம்** 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. கோணேஸ்வரன் ஆவார். இது பொது மக்களுடைய படைப்பாக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# களனி (இதழ்)

**களனி** 1970 களில் இலங்கையில் இருந்து காலாண்டும் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது அரசியல், சமூகவியல், இலக்கியக் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# மாணாக்கன் (இதழ்)

**மாணாக்கன் **1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் வி. பொ. பழனிவேலன் ஆவார். இது தனித் தமிழும் தன்மதிப்பும் தழைக்க வேண்டும் என்று முனைப்புடன் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# கைகாட்டி (இதழ்)

**கைகாட்டி** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் தமிழ்க்குடிமகன் ஆவார். இது தமிழ் மொழியின் வளர்ச்சிக்காக, உணர்வோடு, முனைப்புடன் மரபுப்பா, கட்டுரை, துணுக்கு போன்ற படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# டமாரம் (இதழ்)

**டமாரம்** 1940 களில் இந்தியாவில் இருந்து வாரம் இருமுறை வெளிவந்த தமிழ் சிற்றிதழ் ஆகும். இதன் ஆசிரியர் சுப. சொக்கலிங்கம் ஆவார். இது சிறுவர்களை ஈர்த்து, பல்சுவையோடு அறிவையும் வளர்க்கும் வண்ணம் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# விக்கிப்பீடியா:முதற்பக்கக் கட்டுரைகள்/மே 29, 2011


**ஈப்போ** என்பது மலேசிய மாநகரங்களில் ஒரு முக்கியமான நகரம். இது பேராக் மாநிலத்தின் தலைப்பட்டணம். மலேசியாவில் மிகவும் சுத்தமான நகரம் என்றும் போற்றப்படுகிறது. சீன மொழியில் பாலோ என்று அழைக்கிறார்கள். ஈயத்தைத் தோண்டியெடுக்கப் பயன்படுத்தப்படும் ’எக்கி’ என்று பொருள். கோடீசுவரர்களின் சொர்க்க பூமி எனும் அடைமொழியும் அதற்கு உண்டு. மலிவான விலையில் பொருட்கள் கிடைக்கும் இடம் என்று பெருமையாகச் சொல்லப்படுவதும் உண்டு. இந்த நகரம் கோலாலம்பூரில் இருந்து 200 கி.மீ தொலைவில் வடக்கே உள்ளது. வடக்கு-தெற்கு நெடுஞ்சாலை வழியாகவும் ஈப்போ நகரத்தை அடைய முடியும். 2007 ஆம் ஆண்டின் கணக்கெடுப்பின் படி அதன் மக்கள் தொகை 710,798. 19 ஆம் நூற்றாண்டில் ஈப்போவில் வெள்ளீயம் பெரும் அளவில் தோண்டி எடுக்கப்பட்டது. சீனாவில் இருந்து இலட்சக்கணக்கான சீனர்கள் ஈப்போவில் குடியேறினர். இந்தியா, பர்மா, மற்றும் தாய்லாந்து போன்ற நாடுகளில் இருந்தும் ஆயிரக்கணக்கானோர் வணிகம் செய்ய வந்தனர். அதனால் மலேசியாவில் மிகவும் புகழ் பெற்ற நகரமாக ஈப்போ விளங்கியது. ஒரு கட்டத்தில் மலேசியாவின் இரண்டாவது பெரிய நகரமாகவும் ஆங்கிலேயர்களின் தலையாய நிர்வாகத் தளமாகவும் இருந்தது. *மேலும்..*  
---

**இம்மானுவேல் சேகரன்** (1924-1957) தலித் மக்களின் உரிமைகளுக்காக போராடிய ஒரு தலைவர். மேலாதிக்க வாதிகளால் படுகொலை செய்யப்பட்டவர். தமிழ்நாட்டின் தென் மாவட்டங்களில் வசிக்கும் தேவேந்திர இன மக்கள் ஒடுக்குமுறைக்கு எதிராக எழுச்சியுற்றமைக்கும், அவர்கள் சமூக ரீதியான அடையாளத்தை நிறுவியதற்கும் ஓர் அரசியல் சக்தியாக அணி திரள்வதற்கும் முக்கிய காரணமாக இருந்தவர். பள்ளியில் படித்துக் கொண்டிருந்த போதே இந்திய இராணுவத்தில் அவில்தாராகப் பொறுப்பேற்றிருந்தார். இராணுவத்திலிருந்து விடுப்பில் வந்தவர் தமது இன மக்களின் ஒடுக்கு முறைக்கு எதிரான எழுச்சியை ஒருமுகப்படுத்துவதற்காக, இராணுவத்தில் இருந்து விலகினார். "ஒடுக்கப்பட்டோர்களின் விடுதலை இயக்கம்" என்ற அமைப்பைத் தொடங்கினார். 1953 இல் இராமநாதபுரத்தில் "ஒடுக்கப்பட்டோர் எழுச்சி மாநாடு" நடத்தியனார். 1954 இல் முதுகுளத்தூரிலும், அருப்புக்கோட்டையிலும் தேநீர் கடைகளில் இரட்டை டம்ளர் முறையை எதிர்த்து போராட்டங்களையும், மாநாடுகளையும் நடத்தினார். 1957 இல் நடந்த தலித் மக்களுக்கெதிரான ஆதிக்க சாதிக் கலவரங்களுக்காக மாவட்ட ஆட்சியரால் நடத்தப்பட்ட அமைதிக்கூட்டத்தில் தலித்துகளின் சார்பில் கலந்து கொண்ட ஆறு பேரில் இமானுவேலும் ஒருவர். இதற்கு அடுத்த நாள் அவர் படுகொலை செய்யப்பட்டார். *மேலும்..*
# சென்னை நகராண்மைக் கழகம்

**சென்னை நகராண்மைக் கழகம்** (*Madras Municipal Corporation*) கிழக்கிந்திய கம்பெனி ஆட்சியில் சென்னை நகரத்தை நிருவாகம் செய்ய உருவாக்கப்பட்ட அமைப்பு. சென்னையின் ஆட்சித் தலைவராக புதிதாக நியமிக்கப்பட்ட ஹேல் என்பவர், சென்னை நகரத்திற்கு நகராண்மைக் கழகமும், நகரத் தந்தை பதவியும், டச்சுக் கிழக்கிந்தியத் தீவுகளில் நடைபெற்று வந்த நகராட்சி முறையை ஒட்டி ஏற்படுத்த தீர்மானங்களை நிறைவேற்றினார். முதலில் மூன்று ஆங்கிலேயர்களும், மூன்று பிரஞ்சுக்காரர்களும், இந்துக்கள், இசுலாமியர் ஆகியோர் சேர்ந்த 13 பேர்கள் கொண்ட மூப்பரவை (Aldermen Court) ஒன்று அமைக்கப்பட்டு, ஆண்டு தோறும் செப்டம்பர் மாதம் 29ம் தேதி நகரத் தந்தை தேர்தல் நடத்த வேண்டும் என தீர்மானிக்கப்பட்டது.  

## தோற்றம்
ஹேல் தீர்மானத்தின் படி, முதன் முதலாக சென்னை நகராண்மைக் கழகம், 1687 டிசம்பர் 30 அன்று இரண்டாம் ஜேம்ஸ் அரசனின் அனுமதியுடன் தொடங்கப்பட்டது. முதல் நகரத் தந்தையாக நத்தானியேல் இக்கின்ஸன் என்பவர் நியமிக்கப்பட்டார். நகராண்மைக் கழகத்தில், யூத, போர்ச்சுகீசிய, இந்து வர்த்தகர்கள் தலா மூன்று பேர் உறுப்பினர்களாக இருந்தனர். இவர்களில், கிழக்கிந்திய ஆங்கிலக் கழகத்துடன் வாணிகம் செய்துவந்த பேரி திம்மனின் சகோதரர் சின்ன வேங்கடாத்திரி, மூத வீரண்ணா, அலங்காத்தாப் பிள்ளை ஆகியோர் இந்துக்களின் சார்பில் உறுப்பினர்களாக இருந்தனர். பீரங்கிகள் முழங்க, வாத்தியங்கள் ஒலிக்க நகராண்மைக் கழகத் தொடக்கவிழா புனித ஜார்ஜ் கோட்டையில் நடைபெற்றது.  

1727 ஜூலை மாதம் நகராண்மை கழகம் திருத்தியமைக்கப்பட்டது. நகரத் தந்தையோடு 7 ஆங்கிலேயர்களும், 2 இந்தியர்களும் உறுப்பினர்களாக இருந்தனர். இந்திய சுதந்திரத்திற்கு பின் சென்னை நகராண்மைக் கழகம் என்பது சென்னை மாநகராட்சி என மாற்றப்பட்டது.
# சென்னை பெண்கள் மேனிலைப் பள்ளி, இராட்லர் தெரு


**சென்னை பெண்கள் மேனிலைப் பள்ளி, இராட்லர் தெரு** சென்னை நகரின் சூளைப் பகுதியில் அமைந்துள்ள மேல்நிலைப் பள்ளி, 24 ஆகஸ்டு 1945ல் வள்ளல் பாலைய்ய நாயுடு அவர்கள் வழங்கிய நிலத்தில், நடுநிலைப்பள்ளியாக தொடங்கப்பட்டது. 19 ஆகஸ்டு 1961ல் உயர்நிலைப்பள்ளியாகவும், 17 ஜூலை 1978ல் மேல்நிலைப் பள்ளியாகவும் தரம் உயர்ந்து, இன்று சூளைப் பகுதியில் ஏழை எளிய குடும்பங்களை சேர்ந்த பெண் குழந்தைகளின் கல்விக்கு பெரிதும் பயன்பட்டுவருகின்றது.  

## நிர்வாகம் மற்றும் ஆசிரியர்கள்
இந்த சென்னைப் பள்ளி, சென்னை மாநகராட்சி, கல்வித் துறையின் நிர்வாகத்தின் கீழ் நிர்வகிக்கப்படுகிறது. சுமார் 2500 மாணவிகள் பயிலும் இப்பள்ளியில், 85 ஆசிரிய, ஆசிரியைகள் பணியாற்றிவருகின்றனர்.  

## வகுப்புகள் மற்றும் பாடப்பிரிவுகள்
- 6 முதல் 10ம் வகுப்பு வரை தமிழ், தெலுங்கு மற்றும் ஆங்கில வழியில் கணிதம், அறிவியல் மற்றும் சமூக அறிவியல் பாடங்கள் போதிக்கப்படுகிறது.
- 11 மற்றும் 12ம் வகுப்புகளுக்கு கீழ்காணும் பாடப்பிரிவுகளில் வகுப்புகள் நடத்தப்படுகிறது.
| பாடப்பிரிவு குறியீட்டு எண் | பாடங்கள் | பயிற்று மொழி |  |
| --- | --- | --- | --- |
| 102 | இயற்பியல், வேதியியல், கணிப்பொறி அறிவியல், கணிதவியல் | ஆங்கிலம் |  |
| 103 | இயற்பியல், வேதியியல், உயிரியல், கணிதவியல் | தமிழ் மற்றும் ஆங்கிலம் |  |
| 204 | இயற்பியல், வேதியியல், உயிரியல், செவிலியர் பயிற்சி | தமிழ் |  |
| 207 | இயற்பியல், வேதியியல், உயிரியல், மனையியல் | தமிழ் |  |
| 208 | இயற்பியல், வேதியியல், தாவரவியல், விலங்கியல் | தமிழ் |  |
| 302 | கணிப்பொறி அறிவியல், வணிகவியல், கணக்குப் பதிவியல், பொருளியல் | ஆங்கிலம் |  |
| 308 | வணிகவியல், கணக்குப் பதிவியல், பொருளியல், வணிகக் கணிதம் | தமிழ் மற்றும் ஆங்கிலம் |  |
| 402 | கணிப்பொறி அறிவியல், வரலாறு, புவியியல், பொருளியல் | தமிழ் மற்றும் தெலுங்கு |  |
| 441 | மனையியல், ஆடைவடிவமைத்தல் மற்றும் தயாரித்தல் (தொழிற்கல்வி) | தமிழ் |  |
| 442 | மனையியல், ஊட்டச்சத்துணவியல் (தொழிற்கல்வி) | தமிழ் | } |
- வரையறுக்கப்பட்ட பாடதிட்டத்துடன், இசை, விளையாட்டு போன்ற இணைக் கல்வி பாடங்களும் மாணவிகளுக்கு போதிக்கப்பட்டு வருகின்றது
- நாட்டு நலப் பணித் திட்டம், சாரணியர் இயக்கம், இளம் செஞ்சிலுவை சங்கம் ஆகியவையும் சிறப்பாக செயல்படுத்தப்படுகிறது.

## முகவரி
**சென்னை பெண்கள் மேனிலைப் பள்ளி**  

எண்: 3, இராட்லர் தெரு, சூளை,சென்னை-600112  

மண்டலம்: 7 வட்டம்: 102  

தமிழ்நாடு, இந்தியா  

(டவுட்டன் மணி கூண்டு அருகில்; இந்தியன் ஓவர்சீஸ் வங்கி-புரசைவாக்கம் கிளை அருகில் உள்ள தெரு)  

தொலைபேசி எண்: +91-044-26402468  

மின் அஞ்சல்: cghssrotler112@gmail.com  

அருகாமை இரயில் நிலையம்: சென்னை சென்ட்ரல் மற்றும் சென்னை எழும்பூர்  

பேருந்து எண்கள்:  

சென்னை கோயம்பேட்டிலிருந்து:59, 59A, 59B, 59D, 159, 159A, 159B  

சென்னை பாரிமுனையிலிருந்து:7B, 7C, 7E, 7F, 7G, 7H, 7K, 7L, 7M, 42B, 42D, 64, 64A, 64B, 64C, 64D, 142, 242  

இதர இடங்களிலிருந்து: 29, 29A, 29B, 29D, 29L, 37, 37D, 38C, 138C  

அருகாமை பேருந்து நிறுத்தம்: டவுட்டன் அல்லது புவனேஷ்வரி
# எக்சாம்ப்



**எக்சாம்ப்** (*Xampp*) என்பது இலவசமாக மற்றும் திறந்த மூலக்கூறக வழங்கப்படும் இணைய வழங்கி பொதியாகும், இது அப்பாச்சி வழங்கி, மையெசுக்யூயெல் தரவுத்தளம், மேலும் பி.எச்.பி, பேர்ல் இயைபாக்கிகளைக் கொண்டுள்ளது.  

## பெயர் வரலாறு
எக்சாம்ப் (xampp) என்ற பெயரின் விளக்கம்,  

- X - (அனைத்து இயங்குதளத்திலும் செயற்படும்)
- A - அப்பாச்சி எச்.டி.பி சேவையகம்
- M - மையெசுக்யூயெல்
- P - பிஎச்பி
- P - பேர்ல்

இப் பொதியானது குனூ பொதுக் கட்டற்ற அனுமதியின்கீழ் இலவசமாக வழங்கப்படுகிறது. எக்சாம்ப் ஆனது மைக்கிரோசொப்ட் வின்டோசு, லினிக்சு, சோலாரிக்சு, மற்றும் மெக் ஓஎசு எக்ச் ஆகிய இயங்குதளங்களிக்கிற்காக உள்ளது.  

## தேவைப்பாடுகளும் வசதிகளும்

எக்சாம்பானது ஒரே ஒரு கோப்பின் மூலமாக இலகுவாக ஒழுங்கமைக்கக் கூடியதகும். தொடர்ச்சியாக இதன் புதிய பதிப்புக்கள் பதிவேற்றப்படுகின்றன. மேலும் பிஎச்பி நிர்வாகம் மற்றும் ஒப்பின் எசுஎசுஎல் வசதிகளையும் இது கொண்டுள்ளது. இது முழுமையான, சிறிய மற்றும் நிலையான பதிப்புக்கள் தரப்படுகின்றன.  

## பிரயோகம்

## குறிப்புதவிகள்
# சேந்தனார்

**சேந்தனார்** பன்னிரு திருமுறைகளில் ஒன்பதாம் திருமுறையில் அடங்கும் திருப்பல்லாண்டு பாடிய அருளாளர் ஆவார். இவர் திருவெண்காட்டிற்கு அருகில் நாங்கூர் என்னும் ஊரில் தோன்றியவர். பட்டினத்து அடிகளின் தலைமைக் கணக்காளராக இருந்த சமயம் அவரின் கட்டளைப்படி அவரது கருவூலத்தைத் திறந்து எல்லோரும் அதில் உள்ள பொருள்களை எடுத்துச்செல்லுமாறு செய்தார். இதை அறிந்த பட்டினத்தாரின் சுற்றத்தவர்கள் சோழ மன்னனிடம் முறையிடவே மன்னன் சேந்தனாரைச் சிறையில் அடைந்தான். சேந்தனார் பட்டினத்தாரின் அருளால் சிறையிலிருந்து விடுதலை பெற்றார்.  

## தில்லையில் சேந்தனார்
சேந்தனார் தனது மனைவி மக்களுடன் தில்லைக்குச் சென்று விறகு வெட்டி விற்று வாழ்வு நடத்தினார். நாள்தோறும் விறகுவிற்றுப் பெற்ற பொருளிலிருந்து ஒரு சிவனடியார்க்கு உணவு அளித்து சிவத்தொண்டாற்றி வந்தார். ஒருநாள் நடராசப்பெருமானே சிவனடியாராக அவர் வீட்டிற்கு வந்து சேந்தனார் அளித்த களியை உணவாக ஏற்று அதன் ஒரு பகுதியைத் தமது திருமேனியில் காட்டிச் சேந்தனாரின் சிறந்த சிவபக்தியை உலகம் உணரும்படி செய்தருளினார்.  

## திருப்பல்லாண்டு பாடுதல்
ஒருசமயம் சேந்தனார் சிதம்பரத்தில் இருக்கும்பொழுது மார்கழித் திருவாதிரைத் திருவிழாவின் போது நடராசப்பெருமான் எழுந்தருளி வரும் திருத்தேர் ஓடாது தடைப்பட்டு நின்றிருந்தது. அப்போது "சேந்தா தேர் நடக்கப் பல்லாண்டு பாடுக" என்று ஓர் அசரீரி கேட்டது. அது கேட்ட சேந்தனார் இறையவன் திருவருளால் "மன்னுக தில்லை வளர்க நம் பத்தர்கள்" எனத் தொடங்கும் திருப்பல்லாண்டு பாடி, வடம்பிடிக்காமல் தேர் தானே ஓடி இருப்பிடம் வந்து சேரச் செய்தார். இவ்வற்புதத்தைக் கண்ட அனைவரும் சேந்தனாரின் பத்தியைப் போற்றினார்கள்.  

## வாழ்ந்த காலம்
கண்டராதித்த சோழ மன்னரின் (கி.பி. 947-957) ஆட்சிக் காலத்தில் தோன்றிய கல்வெட்டில், `கலி விசயன் தருணேந்து சேகரன்` என்ற தொடர்கள் காணப்படுகின்றன. `தருணேந்து சேகரன்` என்ற தொடர் சேந்தனார் பாடிய இரண்டாம் பதிகத்து மூன்றாம் பாடலில் உள்ளது. ஆகவே சேந்தனார் கண்டராதித்த சோழரின் காலத்துக்கு முற்பட்டவராதல் வேண்டும். பட்டினத்து அடிகளின் கணக்கர் என்பதால் இவரது காலம் ஒன்பதாம் நூற்றாண்டின் இறுதியும், பத்தாம் நூற்றாண்டின் தொடக்கமும் ஆகும் எனலாம்.
# பூந்துருத்தி நம்பிகாடநம்பி

**பூந்துருத்தி நம்பிகாடநம்பி** பன்னிரு திருமுறைகளில் ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவராவார்.  

## பிறப்பு
இவர் சோழ நாட்டில் காவிரியின் தென்கரையில் திருவையாற்றுக்கு அருகிலுள்ள திருப்பூந்துருத்தி என்னும் பாடல் பெற்ற சிவத்தலத்தில் அந்தணர் குலத்தில் தோன்றியவர். இவர் திருவாரூர், சிதம்பரம் என்ற இரண்டு தலங்களுக்கும் திருவிசைப்பாத் திருப்பதிகங்கள் அருளிச்செய்துள்ளார்.  

## வாழ்ந்த காலம்
முதல் இராஜாதிராஜனுடைய (கி.பி.1018 - 1054) 32 ஆம் ஆட்சியாண்டில் அமைந்த திருவையாற்றுக் கல்வெட்டில் `ஒலோகமாதேவீச்சரத்து ஸ்தானமுடைய சேத்திர சிவபண்டிதர்க்காகத் திருவாராதனை செய்யும் ஆத்திரையன் நம்பிகாட நம்பி` என்று காணப்படுவதால் பூந்துருத்தி நம்பிகாட நம்பியின் காலம் கி. பி. 10 ஆம் நூற்றாண்டின் பிற்பகுதியும் கி.பி. 11 ஆம் நூற்றாண்டின் முற்பகுதியும் எனலாம்.
# வேணாட்டடிகள்

**வேணாட்டடிகள்** பன்னிரு திருமுறைகளில் ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவராவார்.  

## வேணாடு
வேணாடு என்பது தென் திருவாங்கூர்ப் பகுதிக்குரிய பழம்பெயர் ஆகும். வேணாடு, சேர நாட்டிற்கும் தென் பாண்டி நாட்டிற்கும் நடுவே உள்ளது.  

## வழிபாடு
இந்நிலப்பகுதியை ஆண்ட அரசர் குடும்பத்தில் பிறந்து இறைவனை தமிழால் பாடிப் போற்றிய குறுநில மன்னரே வேணாட்டடிகள். இவர் சிவபெருமானிடத்துக் கொண்ட அளவற்ற பக்திப் பெருக்கால் பல சிவத்தலங்களுக்கும் சென்று சிவபெருமானைப் பாடி வழிபட்டார்.  

## ஒரு பதிகம்
இவர் பாடிய திருவிசைப்பாப் பதிகம் ஒன்றே உள்ளது. அப்பதிகம் (கோயில்) சிதம்பரத்தில் எழுந்தருளிய இறைவன் மீது பாடப்பட்டதாகும்.
# மக்கள் குரல் (சிற்றிதழ்)

**மக்கள் குரல்** பர்மாவிலிருந்து 1961ம் ஆண்டில் வெளிவந்த ஒரு நாளிதழாகும்.  

## ஆசிரியர்
- ஜலீல் மரைக்காயர்
## உள்ளடக்கம்
ஒரு தினசரி இதழ் என்ற அடிப்படையில் பர்மிய இந்திய செய்திகளுக்கும், இலக்கிய செய்திகளுக்கும் முக்கியத்துவம் கொடுக்கப்பட்டிருந்தன. இஸ்லாமிய உலக செய்திகள் இதில் உள்ளடக்கப்பட்டிருந்தன. இடைக்கிடையே தரமான ஆய்வுக் கட்டுரைகளும் இலக்கிய ஆக்கங்களும் இடம்பெற்றிருந்தன.
# மக்கள் நேசன் (சிற்றிதழ்)

**மக்கள் நேசன்** இந்தியா, தமிழ்நாடு, சென்னையிலிருந்து 1991ம் ஆண்டில் வெளிவந்த ஒரு மாத இதழாகும். மக்கள் நேசன் இதழின் மாத வெளியீடு  

## ஆசிரியர்
- முனைவர் கேப்டன் அமீர் அலி
## உள்ளடக்கம்
தரமான இலக்கிய ஆக்கங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.
# மக்கா (சிற்றிதழ்)

**மக்கா** இந்தியா, தமிழ்நாடு, சென்னையிலிலிருந்து வெளிவந்த ஒரு மாத இதழாகும்.  

## ஆசிரியர்
- மௌலவி முஹம்மது சுலைமான் பாகவி.

## உள்ளடக்கம்
இவ்விதழ் அல்குர்ஆன் வசன விளக்கங்களையும், அல் ஹதீஸ் விளக்கங்களையும் தனக்கத்தே கொண்டிருந்தது. இடைக்கிடையே தரமான ஆய்வுக் கட்டுரைகளும், இலக்கிய ஆக்கங்களும் இடம்பெற்றிருந்தன.
# மத்ஹுல் இஸ்லாம் (இதழ்)

**மத்ஹுல் இஸ்லாம்** இந்தியா, தமிழ்நாடு சென்னையிலிருந்து 1927ம் ஆண்டில் வெளிவந்த ஒரு மாத இதழாகும்.  

## பொருள்
'மத்ஹுல் இஸ்லாம்' என்றால் 'இஸ்லாமியப் புகழ்' என்று பொருள்படும்.  
## உள்ளடக்கம்
இசுலாமிய ஆய்வுக்கட்டுரைகள், கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன.
# ஆனந்த போதினி

**ஆனந்த போதினி** 20ம் நூற்றாண்டின் முதற் பகுதியில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருந்தது. இது சிறப்பான கட்டுரைகளையும், பயனாகுகிற குறிப்புகளையும் தொடர் நாவலையும், கதைகளையும் வெளியிட்டது. 1915 ஆம் ஆண்டு முதல் வெளியாகத் தொடங்கியது. நாகவேடு முனுசாமி முதலியார் இதனைத் தொடங்கினார். 1960கள் வரை வெளியானதாகத் தெரிகிறது. முதலாமாண்டு முடிவில் (1916), இதழொன்று மொத்தம் 5000 பிரதிகள் விற்பனையாவதாக ஆனந்த போதினி செய்தி வெளியிட்டது. ஆரணி குப்புசாமி முதலியார் பொன்ற எழுத்தாளர்களின் புதினங்களில் இவ்விதழில் தொடர்கதைகளாக வெளியாகின. இதற்கு போட்டியாக 1925 இல் தொடங்கப்பட்ட இதழே ஆனந்த விகடன்.  

ஆனந்த போதினியின் இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- ஆனந்த போதினி
- The house of happy humour
- Early novels in India Meenakshi Mukherjee
- Press in India, 1965
# சக்தி (இதழ்)


**சக்தி** என்பது 1940களில் வெளிவந்த ஒரு இந்தியத் தமிழ் மாத இதழாகும். இதன் ஆசிரியர் வை. கோவிந்தன், இவர் மலேசியாவில் தன் செய்த வட்டித் தொழில் பிடிக்காமல் சொந்த நாட்டுக்குத் திரும்பினார், இதழ் தொழிலில் எந்தவித அனுபவம் இல்லாமல் தன் வியாபார அறிவு ஒன்றைக் கொண்டு இந்த இதழை 1939ஆம் ஆண்டு ஆகத்து மாதம் ஆரம்பித்தார். இது விளம்பரங்கள், கட்டுரைகள், அரிய புகைப்படங்கள், கதை, கவிதை, துணுக்கு என அதிக பக்கங்களில் வெளியிட்டது.  

துவக்கத்தில், 'டைம்' இதழ் அளவிலும் அமைப்பிலும் இது வந்து கொண்டிருந்தது. பிறகு புத்தக வடிவம் பெற்றது. கனத்த அட்டையுடன், வெள்ளைத் தாளில் அச்சில் வந்த 'சக்தி' ஒரு சில கதைகள், ஒன்றிரண்டு கவிதைகளோடு, 'ரீடர்ஸ் டைஜஸ்ட்' பாணியில் பலசுவைக் கட்டுரைகளையும், அறிவு தொடர்பான விசயங்களையும், துணுக்குகளையும் சேகரித்து வழங்கியது. வெகு காலம்வரை தி. ஜ. ர. (தி. ஜ. ரங்கநாதன்) இதன் ஆசிரியராகப் பொறுப்பு வகித்தார். அவருக்குப் பிறகு சுப. நாராயணன் என்ற எழுத்தாளர் இதன் ஆசிரியராகச் செயலாற்றினார். சில வருடங்களுக்குப் பின்னர் கு. அழகிரிசாமியும் தொ. மு. சி. ரகுநாதனும் பொறுப்பேற்று ‘சக்தி' பத்திரிகையை உருவாக்கி வந்தனர். காலப்போக்கில், 'சக்தி' இதழ் நிறுத்தப்பட்டது.  

இந்த இதழ்களில் சில தமிழம் "நாள் ஒரு நூல்" திட்டத்தில் எண்ணிம வடிவில் பாதுகாக்கப்பட்டுள்ளன.  

## வரலாறு
1930ஆம் ஆண்டு இந்திய விடுதலைப் போராட்டத்தில் உப்புச் சத்தியாகிரகம் நடைபெற்றபோது, ஆங்கிலேய அரசாங்கம் இதற்கு மக்கள் அணி திரள கூடும் என்பதால் போராட்டத்தை ஒடுக்க கடும் நடவடிக்கையை எதிர்ப்பாளர்கள் மீது எடுத்தது. இதனால் விடுதலைப் போராட்டத்தில் தளர்ச்சி ஏற்பட்டது, இத்தளர்ச்சியை சமாளிக்க மக்கள் உள்ளங்களில் விடுதலைக் உணர்ச்சியை ஏற்படுத்த இதழ்கள் பெரிதும் உதவும் என்று சிலர் முயன்றனர். இதன் விளைவு 30களில் தமிழில் காந்தி, சுதந்திரச் சங்கு, மணிக்கொடி, தினமணி போன்ற இதழ்கள் தோன்றின, இதைத் தொடர்ந்து வை. கோவிந்தன் என்பவரால் மக்களிடையில் விடுதலை உணர்ச்சியை ஏற்படுத்தவும், காந்திய கொள்கையை பரப்பவும் இந்த இதழை 1939 ஆகத்து மாதத்தில் தொடங்கப்பட்டது.  

தொடக்கத்தில் ஆறு இதழ்கள் ஒரு மலர் என்றும், பின்னர் 12 இதழ்கள் ஒரு மலர் என்றும் காணப்பட்டுள்ளன. இடையில் சில இதழ்கள் வராமல் போனால் அடுத்த வந்த இதழ் இரண்டு மாதங்களுக்கு அல்லது மூன்று மாதங்களுக்கு இணைந்த ஒரே இதழாகக் கணக்கிடப்பட்டது. திசம்பர் 1951 முதல் அக்டோபர் 1953 வரை சக்தி இதழ் வெளிவராமல் இருந்தது. நவம்பர் 1953 முதல் ஏப்ரல் 1954 வரை மறுபடியும் வெளிவந்தன. மார்ச் 1950க்கு பிறகு, பத்திரிகைக் காகிதக் கட்டுப்பாட்டுச் சட்டம் வந்ததை ஓட்டி, இதழாக வராமல் நூலாக சக்தி வந்தது.  

## கொள்கைகள்
அரசியற்கொள்கையை பொறுத்தவரை, தமிழ்நாட்டிலுள்ள பெரும்பான்மையான இதழ்கள் பின்பற்றிய காந்திய வழியில் விடுதலை உணர்ச்சியை பரப்பும் நோக்கில் இறுதிவரை காந்திய கொள்கையில் மாறுபாடு இன்றிச் செயல்பட்டது. பாக்கித்தான் பிரிவினையை காந்தியின் கருத்தை மீறி சக்ரவர்த்தி இராசகோபாலாச்சாரி ஆதரித்ததை எதிர்த்தது. "மகாத்மா வாழ்க! ராஜாஜி வாழ்க!" என்று கூறி வந்த சக்தி இதழ், இப்பிரச்சனையில் காந்தி கருத்தை ஏற்று இராசகோபாலாச்சாரியை எதிர்த்தது.  

## சிறப்புகள்
இந்த இதழ் ஆங்கில மாதங்களையும் ஆண்டுகளையும் முன் அட்டையில் குறிப்பிடாமல், பின் அட்டையில் ஆங்கில மாதத்தோடு ஆண்டும் குறிப்பிட்டு வெளிவந்தது. முன் அட்டையில் தமிழ் ஆண்டோடு தமிழ் மாதங்களின் பெயருடன் வெளிவந்தது.
# மில்க் வைற் செய்தி (இதழ்)

**மில்க் வைற் செய்தி **1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.சி.குலரத்தினம் ஆவார். இது துணுக்குச் செய்திகள் நிறைய வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# நங்கை (இதழ்)

**நங்கை ** 1990 களில் இலங்கையில் இருந்து மாதம் இருமுறை வெளிவந்த தமிழ் சிற்றிதழ் ஆகும்.  

## நிர்வாகம்
#### ஆசிரியர்
- திருமதி சரோஜா சிவச்சந்திரன்
#### வெளியீடு
பெண்கள் அபிவிருத்திக்கான நிலையம், 07, ரத்னம் ஒழுங்கை, வண்ணார்பண்ணை, யாழ்ப்பாணம்  

## உள்ளடக்கம்
மகளிர் சார்ந்த பல ஆக்கங்களையும், மகளிர் அமைப்புகளின் ஆக்கங்களையும் இது கொண்டிருந்தது. மகளிர் விழிப்புணர்வு கட்டுரைகள், கேள்வி பதில், சிறுகதைகள், கவிதைகள் போன்றன இடம்பெற்றிருந்தன. யாழ்ப்பாண பெண்களின் கல்விநிலை குறித்த தொடர்கட்டுரை அநேகரின் வரவேற்பினைப் பெற்றிருந்தது.  

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சுதந்திரச்சங்கு (இதழ்)



**சுதந்திரச்சங்கு** 30-01-1930 இல் இந்தியா சங்கு கணேசன் சங்கு சுப்பிரமணியன் ஆகியோரால் துவக்கப்பட்ட தமிழிதழ் ஆகும். வாரம் இருமுறை, மும்முறை வெளிவந்த தமிழ் சிற்றிதழ் ஆகும். இதன் ஆசிரியர் சங்கு சுப்பிரமணியம் ஆவார். இது காந்தியக் கருத்துகளை வெளியிட்டது. இந்த இதழ் 75000 பிரதிகள் வரை விற்றன. விடுதலைப்போருக்கு ஆதரவாகச் செயல்பட்டவர்கள் இந்த இதழை நூற்றுக்கணக்கில் வாங்கி மக்களிடையே விநியோகித்தனர். இதில் வெளியான கார்ட்டூன்கள் மக்களால் பெரிதும் மதிக்கப்பட்டன.  

## வரலாறு
1930களின் ஆரம்ப வருடங்களில், காலணா விலையுள்ள வாரப் பத்திரிகையாக சுதந்திரச்சங்கு வளர்ந்தது. காந்திய இலட்சியத்துடன், இந்திய விடுதலைப் போராட்டத்தில், சங்கு தீவிரமான பங்கு ஆற்றியது. விறுவிறுப்பும் வேகமும் நிறைந்த கட்டுரைகள் இதில் வந்தன. அதன் விளைவாக, பிரித்தானிய ஆட்சியின் அடக்குமுறைக்கு இது இலக்காயிற்று.  

பின்னர், 1932இல் ‘சுதந்திரச் சங்கு‘ மீண்டும் தோன்றியது. “தமிழ்த் தொண்டுதான் சங்குக்கு மூச்சு” என்று அறிவித்து வளர்ந்த இது மாதம் இருமுறை இதழாக வெளிவந்தது. தி. ஜ. ரங்கநாதன் இதன் துணை ஆசிரியராகப் பணியாற்றினார்.  

சமூகப் பிரச்னைகள் பற்றிய கட்டுரைகள், சிந்தனைகள், ‘சங்கு‘ வில் இடம் பெற்றிருந்தன. வ. ரா., ந. பிச்சமூர்த்தி, கு. ப. ராஜகோபாலன், சிட்டி ஆகியோர் இதில் தொடர்ந்து எழுதியிருக்கிறார்கள். புதுமைப்பித்தனின் ஆரம்பகாலக் கதைகள் சிலவும் இதில் இடம் பெற்றுள்ளன. சி. சு. செல்லப்பாவின் கதை ‘சுதந்திரச் சங்கு‘வில்தான் பிரசுரமாயிற்று. அதன் பிறகு அவ்வப்போது அவர் அதில் கதை எழுதியுள்ளார்.  

‘சுதந்திரச் சங்கு‘ பத்திரிகையில் முக்கியமாகக் குறிப்பிடப்பட வேண்டியது அதன் ஆசிரியர் பக்கம் ஆகும். சங்கு ஆசிரியர் புதிய எழுத்தாளர்களுக்கு ஊக்கம் அளித்து உற்சாகம் ஊட்டினார். திறமையைக் கண்ட இடத்து, அதை வரவேற்றுப் பாராட்டி அதன் வளர்ச்சிக்கு உதவும் வகையில் யோசனைகள் கூறி ஆதரித்தார். தமிழ்ச் சிறுகதைகளின் வளர்ச்சிக்கான ஆலோசனைகள், உரைநடை பற்றிய கருத்துக்கள், கட்டுரை சம்பந்தமான சிந்தனைகள் - இப்படிப் பலவகைகளிலும் பயனுள்ள விஷயங்களை ஆசிரியர் பக்கம் எடுத்துச் சொன்னது. சங்கு சுப்பிரமணியமும் தி. ஜ. ர. வும் இத்தகைய எண்ணங்களை எழுதி வழிகாட்டியிருக்கிறார்கள்.  

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
- திராவிட மாயை - சுப்பு
# பண்பாடு (இதழ்)

**பண்பாடு **1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. சண்முகலிங்கம் ஆவார். இது தமிழ்ப் பண்பாட்டினை காட்டுகிற படைப்புகளை இலக்கியங்களிலிருந்தும் சூழலிலிருந்தும் தொகுத்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# கோபுரம் (இதழ்)

**கோபுரம் **1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது சமய விளக்கச் செய்திகளையும் நிகழ்வுகளையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# புத்தெழில் (இதழ்)

**புத்தெழில் **1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் மு.திருஞானசேகரம் ஆவார். இது உரைவீச்சு, மரபுப்பா, சிறுகதை, நாடக அறிமுகம், துணுக்குகள் ஆகிய படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# பிரசண்ட விகடன்

**பிரசண்ட விகடன்** 1930-இல் இந்தியாவில் இருந்து மாதம் இருமுறை வெளிவந்த தமிழ்ச் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது.இது நகைச் சுவையோடு, கதை, கட்டுரை, துணுக்கு எனப் பல்சுவையான படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழ் ஹரிஜன் (இதழ்)


**தமிழ் ஹரிஜன்** 1940 களில் இந்தியாவில் இருந்து கிழமை தோறும் வெளிவந்த தமிழ் சிற்றிதழ் ஆகும். இது காந்தி நடத்திவந்த *ஹரிஜன்* இதழின் தமிழ்ப் பதிப்பாக இருந்தது. இதைத் தமிழில் கொண்டுவந்தவர் சின்ன அண்ணாமலை ஆவார். இதன் ஆசிரியராக பொ. திருகூடசுந்தரம் இருந்தார். இது அரிசனங்கள் என ஒதுக்கப்பட்டு வாழ்ந்த மக்களுக்காகக் குரல் கொடுத்த காந்தியடிகளின் கருத்துரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## வரலாறு
1946 இல் காந்தி சென்னைக்கு வந்தபோது தமிழ் ஹரிஜன் இதழைத் துவக்கிவைத்தார். 1946 ஏப்ரல் 16 அன்று இந்த இதழின் முதல் பிரதியை சின்ன அண்ணாமலை வெளியிட்டார். இந்த இதழ் எட்டு பக்கங்களில் வெளியானது. இந்த இதழின் ஆசிரியராக வெ. இராமலிங்கம் பிள்ளையும் நிர்வாக ஆசிரியராக சின்ன அண்ணாமலையும் இருந்தனர். இதன் 11வது இதழில் பொ. திருகூடசுந்தரமும் ஆசிரியராக இணைந்தார். காந்தி இறக்கும்வரை இந்த இதழ் வெளியானது.  

## தொகுப்பு நூல்
இந்த இதழ் வெளியான முதல் ஆண்டில் வெளியான 52 தமிழ் ஹரிஜனின் இதழ்களின் தொகுப்பு முல்லை பதிப்பகத்தினால் *தமிழ் ஹரிஜன்: காலத்தின் மனசாட்சி* என்ற பெயரில் வெளியிடப்பட்டது.  

## உசாத்துணைகள்
# தளிர் (இதழ்)

**தளிர்** 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது.இது ஈழத்தில் ஒடுக்குமுறைக்கு எதிராக, இழக்கப்பட்ட உரிமையைப்பெற, கிளர்ந்து எழுந்து, நிமிர்ந்து நிற்கிற தமிழரின் எழுச்சிப் பதிவுகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# புதுமை இலக்கியம் (இதழ்)

**புதுமை இலக்கியம் **1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது கலை இலக்கிய விமர்சனத்தோடு படைப்பாக்கங்களையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# ஆரம்ப ஆசிரியன் (இதழ்)


**ஆரம்ப ஆசிரியன் ** 1930 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கே. சுந்தர வரதாச்சாரியார் ஆவார். இது சென்னை மாகாண ஆரம்ப ஆசிரியர் சங்கத்தின் செயற்பாட்டு விளக்கத் தொடர்பிதழாகப் தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சர்வதேசத் தமிழர் (இதழ்)

**சர்வதேசத் தமிழர் **1990 களில் நோர்வேயில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ந.ச. பிரபு ஆவார். இது நார்வேயிலிருந்து தமிழ்பேசும் மக்களுக்கான தொடர்பிதழென, பல்சுவையான கருத்துகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழர் நேசன் (இதழ்)

**தமிழர் நேசன் ** 1920 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் செயலர் ஆவார். இது பதிவு பெற்ற தமிழர் கல்விச் சங்கம் வெளியிட்ட ஆசிரியர்களுக்கான பல்வகைத் தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# இந்து நாகரிகம் (இதழ்)


**இந்து நாகரிகம் ** 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.சி. குலரத்தினம் ஆவார். இது இந்து சமயக் கோயில்கள், நிகழ்வுகள், கருத்துகள் என சைவத்தை முதன்மைப் படுத்தி கருத்துருக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# பூவிழி (இதழ்)

**பூவிழி** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது உரைவீச்சுகளை முதன்மைப்படுத்தி, கலை இலக்கிய உள்வாங்குதலுடன், பிற இதழ்களின் படைப்பாக்கங்களையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# நங்கூரம் (இதழ்)

**நங்கூரம்** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும்.  

## பணிக்கூற்று
- சமூக அறிவியல் ஏடு

## நிர்வாக முகவரி
நங்கூரம், அரசடிவீதி, கந்தர்மடம், யாழ்ப்பாணம்  

## உள்ளடக்கம்
இவ்விதழ் அறிவியல் கட்டுரைகளையும், தமிழ் இலக்கிய கட்டுரைகளையும், தமிழ் தேசிய கட்டுரைகளையும், சுகாதாரம், நேர்காணல்கள், துணுக்குகள், தகவல் களஞ்சியம் போன்ற பல்வேறு அம்சங்களையும் கொண்டிருந்தது. 12 இதழ் நிறைவில் இவ்விதழ் ஆண்டு மலரை வெளியிட்டுள்ளது. இதில் இடம்பெற்ற கேள்வி பதில் அறிவியல் சார்ந்த விடயங்களுக்கு முக்கியத்துவம் கொடுக்கப்பட்டிருந்தது. இடைக்கிடையே சில கவிதைகளும், புகைப்படங்களும், வாசகர் கடிதங்களும் சேர்க்கப்பட்டிருந்தன. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சற்குரு (இதழ்)

**சற்குரு ** 1915-ம் ஆண்டு முதல் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  

## ஆசிரியர்
இந்த இதழுக்கு ஒர் ஆசிரியர் குழு பொறுப்பாக இருக்கிறது.  

## உள்ளடக்கம்
இது ஆசிரியர்களுக்கான கல்வி நடவடிக்கை கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- சற்குரு
# குன்றின் குரல் (இதழ்)

**குன்றின் குரல் **1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அந்தனி ஜீவா ஆவார். இது மலையகப் பிரச்சனைகளை, மக்கள் நிலையை, இலக்கியத்தை, சாதனைகளை மிகச் சிறப்பாக வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# வாழ்க்கை (இதழ்)

**வாழ்க்கை** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஈழத்துச் சிவானந்தன் ஆவார். இது வாழ்க்கைச் சூழலைப் பல முனை அணுகுதல்களோடு, சுவையாக, ஈர்ப்புடன் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# படி (இதழ்)

**படி ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது நெகிழ்வுத் தன்மையுட்ன் பொதுவான நிலையை பிரதிபலிக்கும் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# மிட்டாய் (இதழ்)


1950 களில் இலங்கையில் இருந்து மாதமிருமுறை வெளிவந்த தமிழ் சிற்றிதழ் ஆகும். இதன் ஆசிரியர் திருநாவுக்கரசு ஆவார். இது சுவையான கதைகளுடன், சுடச்சுட பதில்கள், கதம்பம் போன்ற படைப்புகளை வெளியிட்டது. இந்த இதழ்களில் சில தமிழம், நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சௌ சௌ (இதழ்)


**சௌ சௌ** 940களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ச. சௌந்தரராஜன் ஆவார். இது கட்டுரை, துணுக்கள், சிறுகதை போன்ற ஆக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சந்திர ஒளி (இதழ்)

**சந்திர ஒளி ** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் சாமி ஆவார். இது சிறுகதை, கவிதை, தொடர்கதை, கேள்வி பதில், பொன்மொழிகள், போட்டி என மாணவர்களை ஈர்க்கிற வகையில் படைப்பாக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# பாலர் மலர் (இதழ்)

**பாலர் மலர் ** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் வ.ச. நடேசன் ஆவார். இது சிறுவர் கதைப் போட்டி, பேனா நண்பர்கள் சங்கம் போன்ற கூறுகளுடன் சிறுவர்களுக்கான வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# பாபுஜி (இதழ்)

**பாபுஜி **1940 களில் இந்தியாவில் இருந்து மாதாந்தோறும் வெளிவந்த தமிழ் சிற்றிதழ் ஆகும். இதன் ஆசிரியர் ஜி. சதாசிவம் ஆவார். இது துணுக்கு, நாடகம், பாடல், கதை என ஈர்ப்புடன் படைப்பாக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# மான் (இதழ்)

**மான்** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கலைவாணன் ஆவார். இது சிறுவர்களுக்கு என பல்சுவைப் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சாக்லெட் (இதழ்)

**சாக்லெட்** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் உ. இராமசாமி ஆவார். இது குழந்தைகளின் உயரிய பத்திரிகை என்று கூறி, சுவையான படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# புதுசு (இதழ்)

**புதுசு **1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அ. ரவி ஆவார். இது சு.வில்வரெத்தினம், எம்.கே.விக்கினேஸ்வரன், எம்.ஏ.நுஃமான் உட்பட்டோர் படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# உலகத் தமிழர் குரல் (இதழ்)


**உலகத் தமிழர் குரல் ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இர. ந. வீரப்பன் ஆவார். இது உலகத் தமிழ் மக்களுக்காகத் தமிழ் கற்பித்தல், பண்பாட்டு மீட்டெடுப்பு என்கிற தளத்தில் படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# மணி மஞ்சரி (இதழ்)

**மணி மஞ்சரி ** 1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அப்துல் காதர் லெப்பை ஆவார். இது கட்டுரை, கவிதை, சிறுகதை என முழுமையான படைப்பிலகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# திருவள்ளுவர் (இதழ்)

**திருவள்ளுவர் **1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ம.ச இராஜரத்தினம்பிள்ளை ஆவார். இது குறட்பா கருத்துகளை முதன்மைப்படுத்தி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# கண்டி இலக்கியச் செய்தி மடல் ((இதழ்)


**கண்டி இலக்கியச் செய்தி மடல் ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இரா.அ. இராமன் ஆவார். இது வாழ்ந்த, வாழுகிற படைப்பாளி/படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# மனித வீறு (இதழ்)

**மனித வீறு **1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் சாலினி இளந்திரையன் ஆவார். இது மனிதத்தைச் சிதைக்கிற பல்வேறு சூழல்களைக் காட்டி மனிதம் மேலெழ உதவும் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழரசு (இதழ்)

**தமிழரசு ** 1930 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் மே. மாசிலாமணி முதலியார் ஆவார். இது அன்பே ஆண்டவன் என அறிவித்து, வள்ளலார் குறிப்பு, சங்கீதக்குறிப்பு, சிறுகதை, சிறுவருக்கானவை, நகைச்சுவை, எள்ளல், நாடகம், திரைக்குறிப்பு, விழிப்புணர்வு, விளம்பரம் என பல்சுவைப் படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழர் நாடு (இதழ்)

**தமிழர் நாடு** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கி.ஆ.பெ. விசுவநாதம் ஆவார். இது தமிழ் எண்களை பக்கங்களில் வெளியிட்டு, தமிழ் உணர்வாளர்களுடைய படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# புதிய குரல் (இதழ்)

**புதிய குரல் ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் காந்தியம்மாள் ஆவார். இது பெண்விடுதலைக்காக, பெரியார் கருத்துகளை உள்வாங்கிய படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழ்ச் சிட்டு (இதழ்)

**தமிழ்ச் சிட்டு ** 1960-களில் இந்தியாவில் இருந்து மாதாந்தம் வெளிவந்த தமிழ்ச் சிற்றிதழ் ஆகும். இதன் ஆசிரியர் பெருஞ்சித்திரனார் இறைக்குருவனார் ஆவார். இது நுட்பமாகத் தெளி தமிழில் தமிழியக் கருத்துகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# பறையன் (இதழ்)


**பறையன்** இதழ் தாழ்த்தப்பட்ட மக்களின் குரலாக [இரட்டைமலை சீனிவாசனால் 7 அக்டோபர் 1893 இல் தொடங்கப்பட்ட தமிழ் இதழாகும். இது மாதாந்தம் அப்போதைய சென்னை மாகாணத்தில் வெளிவந்தது. மாதப்பத்திரிக்கையாக தொடங்கப்பட்ட பறையன் ஒரு வருடத்தில் வார பத்திரிக்கையானது. இரட்டைமலை சீனிவாசன் தனது சுயசரிதையில் பத்திரிகை தொடங்கியதற்கான காரணத்தை இவ்வாறு கூறுகிறார். "1818-ம் வருஷம் இவ்வின குடியானவர்கள் முன்னேற்றமடைய வழிவகைகளைத் தெரிவிக்கும்படி கலெக்டர்களை ரெவினியுபோர்டார் கேட்டிருந்தார்கள், அது எப்படியாயிற்றென்று தெரியவில்லை. 1893-ம் வருடம் கல்வி கற்பித்து கொடுக்க தலெப்பட்டார்கள். 120 வருஷம் தூண்டுவாரற்று இருந்தார்கள், 1893-ம் வருடம் சர்க்கார் வெளியிட்ட உத்தரவை ஒரு சிலாசாசனமாய் இவ்வினத்தார்கள் எண்ணினாலும் பலிதபடாமல் போய்விட்டது. அதற்கடுத்த படியாகத்தான் 1893-ம் வருடம் "பறையன்" என்ற பத்திரிகையை தூண்டுகோலாக வெளியிட்டேன்."
# தாயகம் (இதழ்)

**தாயகம்** இலங்கையிலிருந்து வெளிவரும் கலை இலக்கிய சமூகவிஞ்ஞான இதழ்  

## அறிமுகம்
தேசிய கலை இலக்கியப் பேரவையின் வெளியீடாக 1974இல் சித்திரையிலிருந்து நான்கு இதழ்கள் வெளிவந்து பின் **தாயகம்** 1983 ஏப்ரலிலிருந்து இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். நாட்டு போர் சூழலில் இடைவெளி இருப்பினும் இன்றும் தொடர்ந்து கலை இலக்கிய சமூக விஞ்ஞான காலாண்டு இதழாக வெளிவருகின்றது. இதன் பிரதம ஆசிரியராக க. தணிகாசலம் இயங்கி வருகின்றார். இது மார்க்சியச் சிந்தனையை நாட்டு நடப்போடு பொருத்தி விளக்கிய முற்போக்குப் படைப்புக்களை வெளியிட்டு வருகின்றது. சமூக நோக்கோடு எழுதப்படும் கவிதை, சிறுகதை, இலக்கிய விமர்சனம், ஆய்வுக் கட்டுரைகள், சமூக விஞ்ஞான கட்டுரைகள் என்று பல்வேறு ஆக்கங்கள் இடம்பெற்றுவருகின்ற இதழாக உள்ளது. தாயகம் இதழில் வெளிவந்த கவிதைகள் தொகுக்கப்பட்டு *தாயகம் கவிதைகள் 66* எனும் தலைப்பில் வெளிவந்தன.  
## மகுட வாசகம்
புதிய ஜனநாயகம், புதிய பண்பாடு, புதிய வாழ்வு  

## ஆசிரியர் குழு
ஆசிரியர் குழுவில் கே. ஏ. சுப்பிரமணியம், முருகையன், மாவை வரோதயன், கல்வயல் வே. குமாரசாமி ஆகியோர் மறையும் வரை அங்கம் வகித்துள்ளனர்.  
தற்போதைய ஆசிரியர் குழுவில் சி. சிவசேகரம், குழந்தை ம. சண்முகலிங்கம், சோ. தேவராஜா, அழ. பகீரதன், ஞாலசீர்த்தி மீநிலங்கோ, வே. தினகரன், நிலா, ஆதித்தன் ஆகியோர் அடங்கியுள்ளனர். நிர்வாக ஆசிரியர் சத்தியதேவன் ஆவார்.  

## முகவரி
- ஆசிரியர், ஆடியபாதம் வீதி, கொக்குவில், இலங்கை
- மின்னஞ்சல் முகவரி : thajaham@gmail.com
# மாற்றம் (இதழ்)

**மாற்றம் ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் யாதுமூரான் ஆவார். இது சுவையான செய்திகளை மக்களை ஈர்க்கிற வகையில் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# முதல் சித்தன் (இதழ்)

**முதல் சித்தன் ** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் முத்துக் கருப்பபிள்ளை ஆவார். இது சித்த மருத்துவக் கருத்துகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# வான்மதி (இதழ்)

**வான்மதி ** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இராம. அரங்கநாதன் ஆவார். இது சுவையூட்டும் பல்வேறு வகையான செய்திகளை, துப்பறியும் கதையை, புதிர்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# தமிழோசை (இதழ்)

**தமிழோசை ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ச.சு. தமிழச்சி ஆவார். இது தெளிதமிழை முதன்மைப்படுத்தி தமிழுணர்வுச் செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# நந்தலாலா (இதழ்)

**நந்தலாலா ** 1990 களில் இலங்கையில் இருந்து காலாண்டிதழாக வெளிவந்த தமிழ் சிற்றிதழ் ஆகும். இதன் ஆசிரியர் ச. சிவப்பிரகாசம் ஆவார். இது மனித நேயத்தை முன்னிருத்தி கலை இலக்கியப் படைப்புகளை அழகி அச்சமைப்பில் கதை, கவிதை, நேர்காணல் என அனைத்து வகையான படைப்பாக்கங்ளையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# புள்ளி (இதழ்)

**புள்ளி ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் எஸ்.எம்.எம்.றாபிக் ஆவார். இது பழைய மற்றும் புதிய கவைதைப் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சூரியன் (இதழ்)

**சூரியன் ** 1990 களில் இலங்கையில் இருந்து இருமாதம் ஒருமுறை வெளிவந்த தமிழ் சிற்றிதழ் ஆகும். இதன் ஆசிரியர் எம்.எச்.எம்.ஜவ்பர் ஆவார். இது புதியவர்களது படைப்பாக்கங்களை வண்ணத் தாளில் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# கோகயம் (இதழ்)

**கோகயம் ** 1970 களில் இலங்கையில் இருந்து இருமாதம் ஒருமுறை வெளிவந்த தமிழ் சிற்றிதழ் ஆகும். இதன் ஆசிரியர் திருமாலிந்திரசிங் ஆவார். இது புதிய இலக்கிய முயற்சி எனத் தரமானவற்றைத் தேர்ந்வு செய்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# முனைப்பு (இதழ்)

**முனைப்பு ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் மருதூர் பாரி ஆவார். இது கட்டுரை, கவிதை, விமர்சனம் என நுட்பமான ஆக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# செங்கோல் (இலங்கை இதழ்)

**செங்கோல் ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அந்தனி ஜீவா ஆவார். இது தேசிய கிருத்துவ மன்றத்தின் காலாண்டு சஞ்சிகையான குறோஸ் பொயின்டின் மொழிபெயர்ப்புக் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# குருத்து (இதழ்)



**குருத்து ** 2000 களில் சுவிட்சர்லாந்தில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ப. மயூரன் ஆவார். இது தெளிதமிழ் வளர்க்க, தமிழ் உணர்வையும், தமிழர் வரலாற்றையும் விதைக்க எனக் கூறி படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  

## உசாத்துணைகள்
- நாள் ஒரு நூல்
# சீனிவாசகம் ஸ்ரீ பத்மராஜா


**சீனிவாசகம் ஸ்ரீ பத்மராஜா** (ஆங்கிலம்: *S. P. Seenivasagam*), (1917 - சூலை 4, 1975) எனும் டத்தோ ஸ்ரீ எஸ். பி. சீனிவாசகம் மலேசியத் தமிழ்த் தலைவர்களுள் ஒருவர். ஈப்போ மாநில அரசியல் வரலாற்றில் முக்கிய நபர்களுள் ஒருவராகக் கருதப்படுபவர். **எஸ்.பி** என்று மக்களால் அன்பாக அழைக்கப் பட்டார். இவர் டி. ஆர். சீனிவாசகம் எனும் சீனிவாசகம் தர்ம ராஜாவின் அண்ணன்.  

டத்தோ ஸ்ரீ எஸ்.பி.சீனிவாசகம் ஈப்போ மெங்லம்பு நாடாளுமன்றத் தொகுதியின் மக்களவை உறுப்பினராகச் சேவை செய்தவர். கோலா பாரி சட்டமன்றத் தொகுதியின் உறுப்பினராகவும் சேவை ஆற்றியவர். எஸ்.பி. சீனிவாசகம் ஒரு மிகச் சிறந்த வழக்கறிஞர்.  

மலேசியாவின் தலைசிறந்த நீதி நிபுணர்களில் ஒருவர். ஒரு கட்டத்தில் இவருக்கு நீதிபதி பணி வழங்கப்பட்டது. ஆனால், அதை அவர் மறுத்து விட்டார்.  

## வரலாறு
இவர் தன்னுடைய இளைய சகோதரருடன் இணைந்து 1953 ஆம் ஆண்டு மக்கள் முற்போக்கு கட்சியைத் தோற்றுவித்தார்.  

சகோதரர்கள் இருவரில் இவர் அமைதியானவர். அதிகமாகப் பேச மாட்டார். டி.ஆர். சீனிவாசகம் ஈப்போ நாடாளுமன்ற உறுப்பினராக இருந்த போது எஸ்.பி.சீனிவாசகம் மெங்லெம்பு நாடாளுமன்ற உறுப்பினராக இருந்தார்.  

மெங்லெம்பு நாடாளுமன்றத் தொகுதி, ஈப்போ நாடாளுமன்றத் தொகுதிக்கு அடுத்த தொகுதியாகும். 1959-ஆம் ஆண்டு பொதுத் தேர்தலில் மெங்லெம்பு நாடாளுமன்றத் தொகுதியில் போட்டியிட்டு வெற்றி பெற்றார். அதே தேர்தலில் கோலா பாரி சட்டமன்றத் தொகுதியிலும் வெறி பெற்று சாதனை படைத்தார்.  

### ரகுமான் தாலிப் வழக்கு

சீனிவாசகம் 1957-ஆம் ஆண்டில் இருந்து 1969-ஆம் ஆண்டு வரை மக்கள் முற்போக்கு கட்சியின் உதவித் தலைவராகப் பதவி வகித்தவர். மலேசியாவில் மிகவும் புகழ்பெற்ற அரசியல் தொடர்பான நீதிமன்ற வழக்குகளில் இவர் வாதாடி உள்ளார். அந்த வகையில் 1964 ஆம் ஆண்டு நடைபெற்ற அமைச்சர் ரகுமான் தாலிப் லஞ்ச ஊழல் வழக்கு மிக முக்கியமானதாகும்.  

ரகுமான் தாலிப் அப்போதைய கல்வி அமைச்சராக இருந்தார். இந்த வழக்கில் ரகுமான் தாலிப் தோல்வி கண்டார். அது மட்டும் அல்ல. அவருடைய அமைச்சர் பதவியும் பறி போனது. அந்த வேதனையில் ரகுமான் தாலிப் நோயுற்று இறந்து போனார்.  

### டத்தோ ஸ்ரீ விருது

1965-ஆம் ஆண்டு வழக்கறிஞர் தனபாக்கியம் தேவியைத் திருமணம் செய்து கொண்டார். இவர் சிரம்பான் நகரைச் சேர்ந்தவர். டத்தின் தனபாக்கியம் தேவி 2006-ஆம் ஆண்டு காலமானார். இவருக்கு 1964-ஆம் ஆண்டு பேராக் சுல்தான் இட்ரிஸ் ஷா அவர்கள் டத்தோ விருதை வழங்கினார். 1972-ஆம் ஆண்டு டத்தோ ஸ்ரீ விருதும் வழங்கப் பட்டது.  

அதற்கு முன்னர் அவர் ஆளும் பாரிசான் நேசனல் கட்சியுடன் இணைந்தார். அதனால் ஈப்போ மக்களிடையே மனக் கசப்புகள் உருவாகின. அதன் பின்னர் ஈப்போ அரசியலில் பற்பல மாற்றங்களும் ஏற்பட்டன.  

### எஸ்.பி.சீனிவாசகம் சாலை

1975 ஜூலை 4-ஆம் தேதி தன்னுடைய 58-ஆவது வயதில் மாரடைப்பினால் காலமானார். இவரின் சேவையைப் பாராட்டி ஈப்போவில் மஸ்ஜீத் இந்தியா சாலை எஸ்.பி.சீனிவாசகம் சாலை என்று பெயர் மாற்றம் செய்யப் பட்டது. அதற்கு முன்னர், ஈப்போவின் பிரதான சாலைகளில் ஒன்றான ஹியூ லோ சாலைக்கு இவருடைய பெயர் வைக்கப் பட்டது. இருப்பினும் அதை அவர் மறுத்து விட்டார்.  

’மக்களுக்காகச் சேவை செய்ய அரசியலுக்கு வந்தேன். ஓர் அரசியல்வாதி நீதிபதியானால் அங்கே நீதிக்கு நியாயம் கிடைக்காது’ என்று தனக்கு வழங்கப்பட்ட நீதிபதி பதவியையும் மறுத்து விட்டார்.
# இந்திய அரசுச் சட்டம், 1935

**இந்திய அரசுச் சட்டம், 1935** (*Government of India Act 1935*) என்பது பிரித்தானிய இந்தியாவில் அரசியல் சீர்திருத்தங்களை கொண்டு வருவதற்காக ஐக்கிய நாட்டின் நாடாளுமன்றத்தில் இயற்றப்பட்ட ஒரு சட்டம். இதன் மூலம் இரட்டை ஆட்சி முறை ஒழிக்கப்பட்டு இந்தியர்களுக்கு தன்னாட்சி உரிமைகள் வழங்கப்பட்டன.  

இந்திய அரசுச் சட்டம், 1919 இன் படி பிரித்தானிய இந்தியாவில் இரட்டை ஆட்சி முறை ஏற்படுத்தப்பட்டது. ஆட்சிப் பொறுப்பில் சில துறைகள் இந்தியர்களிடம் ஒப்படைக்கப்பட்டன. பத்து ஆண்டுகள் கழித்து இவ்வாட்சி முறையினை ஆய்வு செய்த சைமன் குழு இந்தியர்களுக்கு மேலும் பல ஆட்சி உரிமைகளை அளிக்கப் பரிந்துரை செய்தது. 1931-32ல் இது குறித்து பிரித்தானிய அரசுக்கும் இந்தியர்களுக்கும் இடையே வட்ட மேசை மாநாடுகள் நடைபெற்றன. இம்மாநாடுகளில் எவ்வித உடன்பாடும் ஏற்படவில்லையென்றாலும், பிரித்தானிய அரசு, அடுத்த கட்ட சீர்திருத்தங்களை ஏற்படுத்தும் முயற்சியில் இறங்கியது. இதன் பலனாக 1935 அரசுச் சட்டம் இயற்றப்பட்டது. இச்சட்டத்தின் முக்கியக் கூறுகள்:  

- இரட்டை ஆட்சி முறை ஒழிக்கப்பட்டு, மாகாண சுயாட்சி முறை அறிமுகப்படுத்தப்பட்டது; இந்தியர்களின் தன்னாட்சி உரிமைகள் அதிகரிக்கப்பட்டன. ஆனால் மேலாட்சி அங்கீகாரம் தரப்படவில்லை
- பிரித்தானிய இந்தியாவும், மன்னர் அரசுகள் (சம்ஸ்தானங்கள்) ஆகியவை இணைந்து ஒரு “இந்தியக் கூட்டாட்சி”யினை உருவாக்க வழிவகை செய்யப்பட்டது
- தேர்தல்களில் வாக்குரிமை பெறுவதற்கான சொத்துடமைத் தகுதிகள் தளர்த்தப்பட்டன. வாக்காளர்களின் எண்ணிக்கை இதனால் அதிகமானது
- இந்தியாவின் மாகாணங்கள் புனரமைக்கப்பட்டன. பர்மா மற்றும் ஏடன் இந்தியாவிலிருந்து பிரிக்கப்பட்டன. சிந்த் பம்பாய் மாகாணத்திலிருந்து பிரிக்கபபட்டது. பீகார் மற்றும் ஒரிசா புதிய மாகாணங்களாக உருவாக்கப்பட்டன.
- மாநில சட்டமன்றங்கள் விரிவுபடுத்தப்பட்டு அவற்றில் இந்திய உறுப்பினர்களின் எண்ணிக்கை அதிகரிக்கப்பட்டது.
- ஆட்சிப் பொறுப்பில் மேலும் பல துறைகள் இந்தியர்களிடம் ஒப்படைக்கப்பட்டன. ஆனால் மாநில ஆளுனருக்கும், வைசுராயுக்கும் தடுப்பாணை அதிகாரம் வழங்கப்பட்டது.
- தேசிய அளவில் நீதிமன்றம் ஒன்று உருவாக்கப்பட்டது.

இப்புதிய சட்டத்தின் அடிப்படையில் 1937ல் தேர்தல்கள் நடத்தப்பட்டு அரசுகள் அமைந்தன. ஆனால் மன்னர் அரசுகளின் எதிர்ப்பாலும், இந்திய தேசிய காங்கிரசு-முசுலிம் லீக் வேறுபாடுகளாலும் இந்தியக் கூட்டாட்சி அமைப்பு உருவாக்கம் நிறைவேறவில்லை.